LIETUVOS RESPUBLIKOS ŽEMĖS ŪKIO MINISTRO

Į S A K Y M A S

**DĖL ŽEMĖS ŪKIO MINISTRO 2004 M. GRUODŽIO 20 D. ĮSAKYMO Nr. 3D-671 „DĖL APMOKĖJIMO UŽ PIENO TYRIMUS VALSTYBĖS ĮMONEI „PIENO TYRIMAI“ PAKEITIMO**

2012 m. gruodžio 19 d. Nr. 3D-958

Vilnius

1. P a k e i č i u Lietuvos Respublikos žemės ūkio ministro 2004 m. gruodžio 20 d. įsakymą Nr. 3D-671 „Dėl apmokėjimo už pieno tyrimus valstybės įmonei „Pieno tyrimai“ (Žin., 2004, Nr. [185-6865](https://www.e-tar.lt/portal/lt/legalAct/TAR.32189ECEF315); 2005, Nr. [151-5573](https://www.e-tar.lt/portal/lt/legalAct/TAR.8D77E4CE9F2B); 2007, Nr. [58-2258](https://www.e-tar.lt/portal/lt/legalAct/TAR.489498F2BEBA); 2008, Nr. [150-6151](https://www.e-tar.lt/portal/lt/legalAct/TAR.F0FB1A3DF64A); 2009, Nr. [153-6936](https://www.e-tar.lt/portal/lt/legalAct/TAR.6B7FD8E37FBB); 2011, Nr. [102-4815](https://www.e-tar.lt/portal/lt/legalAct/TAR.96546CA0219A)) ir išdėstau jį nauja redakcija:

„**LIETUVOS RESPUBLIKOS ŽEMĖS ŪKIO MINISTRAS**

**ĮSAKYMAS**

**DĖL APMOKĖJIMO UŽ PIENO TYRIMUS VALSTYBĖS ĮMONEI „PIENO TYRIMAI“**

Siekdamas užtikrinti nešališką ir kompetentingą viso superkamo pieno sudėties ir kokybės nustatymą bei vadovaudamasis Pieno supirkimo taisyklėmis, patvirtintomis Lietuvos Respublikos žemės ūkio ministro 2001 m. gegužės 9 d. įsakymu Nr. 146 (Žin., 2001, Nr. [40-1406](https://www.e-tar.lt/portal/lt/legalAct/TAR.9ADAA6261D84); 2003, Nr. [60-2739](https://www.e-tar.lt/portal/lt/legalAct/TAR.0CB9C1072D59); 2009, Nr. [149-6669](https://www.e-tar.lt/portal/lt/legalAct/TAR.F04227318252)), bei Lietuvos Respublikos žemės ūkio ministro 2004 m. lapkričio 11 d. įsakymu Nr. 3D-611 „Dėl valstybės įmonės „Pieno tyrimai“ atliekamo pieno mėginių tyrimo kainų patvirtinimo“ (Žin., 2004, Nr. [166-6068](https://www.e-tar.lt/portal/lt/legalAct/TAR.44E266EA5721); 2007, Nr. 52-2036; 2012, Nr. 139-7147):

1. Įpareigoju valstybės įmonę „Pieno tyrimai“ tirti parduodamo perdirbti pieno mėginius pagal Pieno supirkimo taisyklių reikalavimus ir periodiškumą, nurodytą šio įsakymo 2.2 punkte.

2. Nustatau:

2.1. privalomųjų pieno tyrimų apmokėjimui sudėtinio pieno riebalų, baltymų, somatinių ląstelių tyrimo kainos (Lt už tyrimą) – 2,30 Lt paskirstymą taip: riebalų – 0,76 Lt, baltymų – 0,77 Lt, somatinių ląstelių – 0,77 Lt. Šis paskirstymas netaikomas atliekant papildomuosius tyrimus;

2.2. pieno tyrimų (Lt už pirmiausiai atliktus privalomuosius pieno tyrimus pagal nurodytą periodiškumą be PVM) apmokėjimą per mėnesį:

|  |  |  |  |  |  |
| --- | --- | --- | --- | --- | --- |
| Pieno tyrimų periodiškumas ir mokėtojas | Riebalų (R), baltymų (B), somatinių ląstelių (SL) | | | Bendro bakterijų skaičiaus | Iš viso per mėn. už vieno pardavėjo tirtą pieną Lt |
| R | B | SL |
| Pieno sudėties ir kokybės tyrimų periodiškumas per mėnesį | 2 | 3 | 1 | 2 |  |
| Pieno perdirbimo (supirkimo) įmonės | 0,76 | 1,155 | 0,385 | 7,56 | 9,86 |
| Pardavėjai | 0,76 | 1,155 | 0,385 | - | 2,30 |

2.3. atsiskaitymo už tyrimus tvarką:

2.3.1. už papildomus tyrimus apmoka juos inicijavusi šalis; už bendro pieno talpyklų mėginio tyrimus apmoka pieno perdirbimo (supirkimo) įmonės;

2.3.2. pieno perdirbimo (supirkimo) įmonės iš pieno pardavėjų išskaičiuotas ir pačiai įmonei mokėti už tyrimus priklausančias lėšas perveda VĮ „Pieno tyrimai“ kas mėnesį iki kito mėnesio 25 dienos;

2.3.3. VĮ „Pieno tyrimai“ nutraukia pieno tyrimus pieno perdirbimo (supirkimo) įmonėms, nustatytu laiku neatsiskaičiusioms už atliktus darbus, ir apie tai nedelsdama informuoja Valstybinę maisto ir veterinarijos tarnybą ir Žemės ūkio ministeriją;

2.3.4. Valstybinė maisto ir veterinarijos tarnyba, gavusi 2.3.3 punkte nurodytą informaciją, pagal Lietuvos Respublikos veterinarijos įstatymo (Žin., 1992, Nr. [2-15](https://www.e-tar.lt/portal/lt/legalAct/TAR.97BDCD719E57); 2010, Nr. [148-7563](https://www.e-tar.lt/portal/lt/legalAct/TAR.0AEDBE1E8FED)) 7 straipsnio 6 punktą sustabdo šių įmonių pagamintų produktų realizavimą.“

2. N u s t a t a u, kad šis įsakymas įsigalioja 2013 m. sausio 1 d.

Žemės ūkio ministras Vigilijus Jukna

SUDERINTA

Valstybinės maisto ir veterinarijos tarnybos

2012-12-19 raštu Nr. B6-(1.19)-2839